CELEX: C2006/331/21
Language: sk
Date: 2006-12-30 00:00:00
Title: Vec C-300/05: Rozsudok Súdneho dvora (druhá komora) z 23. novembra 2006 (návrh na začatie prejudiciálneho konania, ktorý podal Bundesfinanzhof – Nemecko) – Hauptzollamt Hamburg-Jonas/Zuchtvieh-Kontor GmbH (ZVK) (Smernica 91/628/EHS — Ochrana zvierat počas prepravy — Intervaly na napájanie a kŕmenie, dĺžka trvania cesty a prestávky na odpočinok — Pojem preprava ( Transportdauer ) — Zohľadnenie doby nakladania a vykladania zvierat)

30.12.2006   
            
            
               SK
            
            
               Úradný vestník Európskej únie
            
            
               C 331/13
            
         Rozsudok Súdneho dvora (druhá komora) z 23. novembra 2006 (návrh na začatie prejudiciálneho konania, ktorý podal Bundesfinanzhof – Nemecko) – Hauptzollamt Hamburg-Jonas/Zuchtvieh-Kontor GmbH (ZVK)
   (Vec C-300/05) (1)
   
   (Smernica 91/628/EHS - Ochrana zvierat počas prepravy - Intervaly na napájanie a kŕmenie, dĺžka trvania cesty a prestávky na odpočinok - Pojem „preprava“ („Transportdauer“) - Zohľadnenie doby nakladania a vykladania zvierat)
   (2006/C 331/21)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobca: Hauptzollamt Hamburg-Jonas
   
      Žalovaný: Zuchtvieh-Kontor GmbH (ZVK)
   Predmet veci
   Návrh na začatie prejudiciálneho konania – Bundesfinanzhof – Výklad prílohy [kapitola VII bod 48 ods. 4 písm. d)] smernice Rady 91/628/EHS z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS (Ú. v. ES L 340, s. 17; Mim. vyd. 03/012, s. 133), zmenenej a doplnenej smernicou Rady 95/29/ES z 29. júna 1995 (Ú. v. ES L 148, s. 52; Mim. vyd. 03/017, s. 466) – Intervaly na napájanie a kŕmenie, dĺžka trvania cesty a prestávky na odpočinok – Pojem „preprava“ („Transportdauer“) – Zahrnutie doby nakladania zvierat
   Výrok rozsudku
   Pojem „preprava“ uvedený v bode 48 ods. 4 písm. d) prílohy smernice Rady 91/628/EHS z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS, zmenenej a doplnenej smernicou Rady 95/29/ES z 29. júna 1995, sa má vykladať v tom zmysle, že zahrnuje nakladanie a vykladanie zvierat.
   
      (1)  Ú. v. EÚ C 243, 1.10.2005.